62009CJ0435_ET
Subject of the case
Resolutiivosa
Subject of the case
Ese
Liikmesriigi kohustuste rikkumine – Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248) (muudetud nõukogu 3. märtsi 1997. aasta direktiiviga 97/11/EÜ (EÜT L 73, lk 5; ELT eriväljaanne 15/03, lk 151)) nõuetele mittevastav ja puudulik ülevõtmine – Artikli 4 lõiked 2 ja 3 koosmõjus II ja III lisaga (flaamikeelne kogukond), artikli 4 lõige 1 koosmõjus I lisa punkti 8 alapunktiga a ja punkti 18 alapunktiga a ning artikli 7 lõike 1 punkt b (Vallooni piirkond) ning artikli 4 lõiked 2 ja 3 koosmõjus II ja III lisaga (pealinna Brüsseli piirkond) – Künnised ja kriteeriumid.
Resolutiivosa
Resolutsioon
1. Kuna Belgia Kuningriik ei ole võtnud vajalikke õigusnorme:
– nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (muudetud nõukogu 26. mai 2003. aasta direktiiviga 2003/35/EÜ) artikli 4 lõigete 2 ja 3 koosmõjus selle direktiivi II ja III lisaga nõuetekohaseks ja täielikuks ülevõtmiseks Flandria piirkonna õigusnormide osas;
– direktiivi 85/337 (muudetud direktiiviga 2003/35) artikli 4 lõike 1 koosmõjus selle direktiivi I lisa punkti 8 alapunktiga a ja punkti 18 alapunkti a ja nimetatud direktiivi artikli 7 lõike 1 punkti b nõuetekohaseks ja täielikuks ülevõtmiseks Vallooni piirkonna õigusnormide osas, ja
– direktiivi 85/337 (muudetud direktiiviga 2003/35) artikli 4 lõigete 2 ja 3 koosmõjus II ja III lisaga ning III lisa nõuetekohaseks ja täielikuks ülevõtmiseks pealinna Brüsseli piirkonna õigusnormide osas,
on Belgia Kuningriik rikkunud sellest direktiivist tulenevaid kohustusi.
2. Mõista kohtukulud välja Belgia Kuningriigilt.